Endurmat á afleiðingum slyss fyrir örorkunefnd Í dag féll dómur í Hæstarétti Íslands í máli sem Þorsteinn Einarsson lögmaður hjá TORT rak fyrir skjólstæðing lögmannsstofunnar . Aðilar málsins stóðu sameiginlega að mati hins slasaða á afleiðingum umferðarslyss . Aðila greindi á um eðli þeirra áverka sem hinn slasaði hlaut á hægri öxl í slysinu . Hinn slasaði gerði kröfu um bætur á grundvelli álitsgerðar örorkunefndar á hendur tryggingafélaginu . Tryggingafélagið hafnaði greiðslu bóta og taldi að álit örorkunefndar yrði ekki lagt til grundvallar nýju uppgjöri . Hinn slasaði taldi að tryggingafélaginu væri óheimilt að virða að vettugi niðurstöðu örorkunefndar sem væri lögbundið úrræði til þess að hnekkja matsgerð sérfræðinga sem fyrir liggur . Hæstiréttur sneri niðurstöðu hins áfrýjaða dóms við , sem skipaður var sérfróðum meðdómendum , og taldi tjón slasaða rétt metið í álitsgerð örorkunefndar .